SAID se herstrukturering kos R204 miljard | Die Vryburger
Die “grootse” projek van Tim Moyane om die Suid-Afrikaanse Inkomstediens (SAID) te herstruktureer met die hulp van Bain & Kie, ‘n konsultante maatskappy, het die land R204 miljard gekos maar dit het eerder gelei tot die afbreek en ontbinding van strukture binne SAID.
SAID het in die proses die vermoë verloor om nakoming van invordering te moniteer en sodoende het belasting invordering in duie gestort.
Om die gate toe te stop het Moyane en SAID BTW terugbetalings weerhou (behalwe natuurlik die van die Guptas) en gelieg vir die parlement in openbare dokumente. Dit was die direkte oorsaak van die verhoging van die BTW na 15% om geld in te vorder.
Bain & Kie is R200 miljoen betaal vir werk wat aan die einde van die dag niks beteken het nie.
Dit wil voorkom of die publiek nooit werklik gaan weet in hoeverre die kriminaliteit van Moyane gestrek het nie aangesien getuies bloot weier om te getuig teen Moyane en kie.
Jonas Makwakwa was in die hele proses aandadig aangesien hy die komitee gelei het wat met Bain onderhandel het.